Document ID: 32001D0794

Kommissionens beslutning
af 9. november 2001
om ændring af beslutning 97/222/EF for så vidt angår indførsel af kødprodukter fra Argentina og Tunesien
(meddelt under nummer K(2001) 3411)
(EØS-relevant tekst)
(2001/794/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved forordning (EF) nr. 1452/2001(2), særlig artikel 21a, og
ud fra følgende betragtninger:
(1) I Kommissionens beslutning 97/222/EF af 28. februar 1997 om listen over tredjelande, hvorfra medlemsstaterne tillader indførsel af kødprodukter(3), senest ændret ved beslutning 2000/338/EF(4), er der opstillet en liste over tredjelande, hvorfra medlemsstaterne tillader indførsel af kødprodukter.
(2) For at forhindre indførsel af patogener, der kan udgøre en fare for EF's dyresundhedsstatus, kræves der forskellige behandlinger af kødprodukter, som indføres efter beslutning 97/222/EF.
(3) De særlige betingelser for denne behandling afhænger af, hvilke dyrearter kødet hidrører fra og af dyresundhedssituationen for disse i det pågældende tredjeland, jf. del II i bilaget til beslutning 97/222/EF og tilhørende forklaringer af de heri anvendte koder i samme bilags del IV.
(4) En forbedring af dyresundhedssituationen for fjerkræ i Argentina gør det muligt at foretage visse ændringer af den form for behandling, der er nødvendig for indførsel i EF af kødprodukter.
(5) En inspektion, Kommissionen foretog i Tunesien i oktober 2000, viste, at dyresundhedssituationen og kontrollen hermed i fjerkræsektoren er tilfredsstillende. Tunesien bør derfor som følge af denne inspektion have tilladelse til at eksportere kødprodukter af tamfjerkræ og opdrættet fjervildt til EF.
(6) Beslutning 97/222/EF bør derfor ændres.
(7) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Del II i bilaget til beslutning 97/222/EF affattes som angivet i bilaget til nærværende beslutning.
Artikel 2
Denne beslutning anvendes på indførsel af kødprodukter, der certificeres fra 1. november 2001.
Artikel 3
Denne beslutning er rettet til medlemsstaterne.
Udfærdiget i Bruxelles, den 9. november 2001.

Labels: 0
3
17
5